3. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/5 
3.3. Είναι αμφίβολη η ισχύς της προφανούς θεωρίας 
της Επιτροπής ότι οι απαγορευμένες σύνθετες ουσίες 
απαιτούν εξαιρετικά συχνές δειγματοληψίες· όμως, αν 
ληφθούν υπόψη οι πρόσφατες προτάσεις της Επιτροπής, 
σύμφωνα με τις οποίες οι ουσίες της ομάδας II ταξινο­
μούνται ως απαγορευμένες, τίθεται το ερώτημα αν θα 
έπρεπε να αλλάξει το επίπεδο ελέγχου, όπως και για τις 
ουσίες της ομάδας Ι, για να ανταποκρίνεται στον κίνδυνο 
που αντιπροσωπεύουν για τη δημόσια υγεία και ο οποίος 
έχει ανακαλυφθεί πρόσφατα. 
3.4. Διερωτάται κανείς με ποια επιστημονική δικαιολο­
γία τα ζιζανιοκτόνα υπάγονται σε λιγότερο αυστηρή ρύθ­
μιση σε σύγκριση με τη ρύθμιση που προτείνεται για τα 
αναβολικά και τα αντιβιοτικά αν ληφθούν υπόψη η 
γνωστή τοξικότητα των οργανοφωσφορούχων ουσιών, το 
γεγονός ότι δεν διασπώνται εύκολα και το γεγονός ότι 
συχνά υπάρχει ανεπαρκής εποπτεία. 
3.5. Θα ήταν πιο λογικό, ή τουλάχιστον ενδιαφέρον, 
να γίνει γνωστό ποιες ουσίες πρόκειται να υποβληθούν 
σε έλεγχο και στη συνέχεια να προσαρμοσθούν οι κατηγο­
ρίες ανάλογα. Είναι δύσκολο να γίνει αντιληπτή η λογική 
της προτεινόμενης ταξινόμησης, η οποία φαίνεται να γίνε­ται μερικά με βάση την ομοιότητα της λειτουργίας, μερικά 
με βάση το νομικό καθεστώς και μερικά με βάση την 
ομοιότητα της μεθόδου ανάλυσης. 
Είναι δυνατόν να επινοηθεί ένα πιο ρεαλιστικό σύστημα 
που να βασίζεται σε τέσσερις κατηγορίες προτεραιοτήτων 
όσον αφορά τον έλεγχο ενός ολόκληρου φάσματος 
ουσιών. Έτσι, οι προτεραιότητες είναι δυνατόν να διαχω-
ρισθούν με βάση τα εξής κριτήρια: 
α) τη σημασία που έχουν οι έλεγχοι για τον καταναλωτή· 
β) το κατά πόσο είναι εφαρμόσιμοι οι έλεγχοι που υπάρ­
χουν 
γ) την ποσότητα που χρησιμοποιήθηκε και τις συνθήκες 
χρησιμοποίησης· 
δ) τις δυνατότητες κατάχρησης. 
3.6. Πρέπει να καταβληθεί μέριμνα για να μη γίνουν 
οι κατάλογοι των ουσιών υπερβολικά εξειδικευμένοι και 
εκτενείς. Πρέπει να υπάρξει χώρος για ελαστικότητα, 
ώστε να είναι δυνατή τόσο η προσθήκη όσο και η δια­
γραφή ουσιών από τους καταλόγους. Για παράδειγμα, 
τίθεται το ερώτημα, από πότε το αρσενικό είναι βαρύ 
μέταλλο (Κεφάλαιο 1.1, ομάδα V) και υπάρχουν σοβαρές 
αμφιβολίες αν υπάρχει λογική εξήγηση για το γεγονός ότι 
ορισμένες άλλες ουσίες έχουν περιληφθεί στον κατάλογο. 
Βρυξέλλες, 29 Ιανουαρίου 1986. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
Γνωμοδότηση για την πρόταση οδηγίας του Συμβουλίου περί γενικού συστήματος αναγνώρισης 
των διπλωμάτων τριτοβάθμιας εκπαίδευσης^) 
' (86/C 75/02) 
Στις 26 Ιουλίου 1985, το Συμβούλιο αποφάσισε να ζητήσει, σύμφωνα με τις διατάξεις του άρθρου 
100 της συνθήκης για την ίδρυση της Ευρωπαϊκής Κοινότητας, τη γνωμοδότηση της Οικονομικής 
και Κοινωνικής Επιτροπής για την παραπάνω πρόταση οδηγίας. 
Το τμήμα βιομηχανίας, εμπορίου, βιοτεχνίας και υπηρεσιών, στο οποίο ανατέθηκε η προετοιμα­
σία των σχετικών εργασιών, υιοθέτησε τη γνωμοδότηση του στις 8 Ιανουαρίου 1986 με βάση την 
εισηγητική έκθεση του κ. de Bievre. 
Η ΟΚΕ, κατά την 233η σύνοδο ολομέλειας της (συνεδρίαση της 29ης Ιανουαρίου 1986), υιοθέτησε, 
κατόπιν ψηφοφορίας με ονομαστική κλήση, με 55 ψήφους υπέρ 3 κατά και 6αποχές, την ακόλουθη 
γνωμοδότηση. 
Η ΟΚΕ εγκρίνει την πρόταση οδηγίας με την επιφύλαξη των ακόλουθων γενικών και ειδικών 
παρατηρήσεων. 
1. Γενικές παρατηρήσεις 
1.1. Η ΟΚΕ παρατηρεί ότι μέχρι σήμερα έχει συντε­
λεστεί ελάχιστη πρόοδος όσον αφορά το δικαίωμα εγκα­
τάστασης και ελεύθερης παροχής υπερεσιών, πράγμα που 
(') ΕΕ αριθ. C 217 της 28. 8. 1985, σ. 3. οφείλεται κυρίως στον πολύπλοκο χαρακτήρα των εργα­
σιών εναρμόνισης των επαγγελματικών προσόντων. Η 
κατάσταση αυτή είναι πολύ λυπηρή για τα άτομα που, 
ενώ έχουν κάποιο δίπλωμα τριτοβάθμιας εκπαίδευσης και 
επαγγελματικά προσόντα στην χώρα προέλευσης τους, 
δεν μπορούν να τα χρησιμοποιήσουν σε άλλες χώρες της 
Κοινότητας. 
Αριθ. C 75/6 Επίσημη Εφημερίδα των Ευρωπαϊκών Κοινοτήτων 3. 4. 86 
1.2. • Η πρωτοβουλία που ανέλαβε η Επιτροπή εντάσσε­
ται στο πλαίσιο των εργασιών σχετικά με τη Λευκή Βίβλο 
που αφορά την υλοποίηση της εσωτερικής αγοράς και σ' 
ένα νέο πολιτικό κλίμα που διαμορφώθηκε σταδιακά από: 
— το Ευρωπαϊκό Συμβούλιο του Fontainebleau — Ιούνιος 
1984 
— τη σύσταση μιας επιτροπής (Επιτροπή Adonnino) για 
την Ευρώπη των πολιτών, της οποίας οι εργασίες 
αποτελούν τη βάση της νέας προσέγγισης 
— το Ευρωπαϊκό Συμβούλιο των Βρυξελλών τον Μάρτιο 
1985 (το οποίο κάλεσε την Επιτροπή να αναπτύξει 
πρωτοβουλίες στο θέμα αυτό με γνώμονα τα συμπερά­
σματα της Επιτροπής Adonnino). 
1.3. Πρόθεση της Επιτροπής είναι να υπερνικήσει τα 
εμπόδια που υφίστανται όσον αφορά το δικαίωμα της 
εγκατάστασης με την εφαρμογή ενός νέου συστήματος που 
θα επιτρέπει στους κατόχους διπλωμάτων τριτοβάθμιας 
εκπαίδευσης οι οποίοι έλαβαν τα διπλώματα τους (μετά 
από κύκλο σπουδών τουλάχιστον τριών ετών και μετά από 
πλήρη κύκλο δευτεροβάθμιων σπουδών) σ' ένα κράτος 
μέλος (χώρα καταγωγής) ν' ασκήσουν την επαγγελματική 
δραστηριότητα που αντιστοιχεί στα διπλώματα αυτά σε 
άλλο κράτος μέλος (χώρα υποδοχής) με ορισμένες προϋ­
ποθέσεις. Το σύστημα αυτό δεν περιλαμβάνει προηγού­
μενη εναρμόνιση των σταδίων κατάρτισης και συνοδεύε­
ται, για την περίπτωση κατά την οποία δεν υφίσταται 
αναγνώριση των διπλωμάτων τριτοβάθμιας εκπαίδευσης, 
από ένα σύστημα αντιστάθμισης με επαγγελματική 
εμπειρία ή με την πραγματοποίηση πρακτικής άσκησης. 
1.4. Η ΟΚΕ έχει τη γνώμη ότι ο τίτλος της πρότασης 
οδηγίας μπορεί να οδηγήσει εν μέρει σε σύγχυση. Πράγ­
ματι, το νέο σύστημα έχει ως στόχο την αξιολόγηση των 
διπλωμάτων τριτοβάθμιας εκπαίδευσης που επιτρέπουν 
την άσκηση της αντίστοιχης επαγγελματικής δραστηριό­
τητας στη χώρα προέλευσης σε σχέση με τα αντίστοιχα 
διπλώματα τριτοβάθμιας εκπαίδευσης της χώρας υποδο­
χής, χωρίς να παρέχουν εκ των προτέρων αναγνώριση της 
ισοτιμίας. 
1.4.1. Συνεπώς ο τίτλος της πρότασης θα πρέπει να 
τροποποιηθεί με τρόπο ώστε να είναι σαφές ότι αναφέ­
ρεται στην αναγνώριση των διπλωμάτων τριτοβάθμιας 
εκπαίδευσης και την αξιολόγηση των διαφορών τους, σε 
σχέση με το δικαίωμα εγκατάστασης και ελεύθερης παρο­
χής υπηρεσιών. 
1.5. Η ΟΚΕ υποστηρίζει τα μέτρα που αποσκοπούν στη 
διευκόλυνση της ελεύθερης κυκλοφορίας των υπηκόων 
των κρατών μελών που επιθυμούν να ασκήσουν επαγγελ­
ματική δραστηριότητα σε διαφορετικό κράτος μέλος από 
εκείνο στο οποίο έλαβαν ένα δίπλωμα τριτοβάθμιας εκπαί­
δευσης, εφόσον πληρούνται οι κατάλληλες προϋποθέσεις, 
ώστε οι εν λόγω επαγγελματικές δραστηριότητες να 
μπορούν να ασκούνται στην χώρα υποδοχής στα πλαίσια 
των συγκεκριμένων ικανοτήτων και με την απαιτούμενη 
υπευθυνότητα. 
1.5.1. Κατά τη γνώμη της ΟΚΕ η αναγνώριση των 
διπλωμάτων δεν αφορά μόνο τα πιστοποιητικά, αλλά 
ολόκληρη ενδεχομένως τη διαδικασία που εξασφαλίζει 
στον ενδιαφερόμενο τα προσόντα για την άσκηση του 
επαγγέλματος του, δηλαδή την εκπαίδευση, την πρακτική 
άσκηση ή/και την επαγγελματική εμπειρία. Ωστόσο, η έννοια της λέξης «δίπλωμα», όπως χρησιμοποιείται στην 
πρόταση αυτή, καλύπτει μόνο την τριτοβάθμια εκπαί­
δευση, η οποία και πρέπει να ορισθεί με ακρίβεια, για να 
μη δημιουργηθούν ασάφειες. 
1.6. Το νέο σύστημα έχει τα ακόλουθα χαρακτηριστικά 
για τα οποία η ΟΚΕ διατυπώνει τις παρακάτω παρατηρή­
σεις: 
α) το σύστημα είναι γενικό διότι αφορά όλους εκείνους 
όσοι κατέχουν ένα δίπλωμα τριτοβάθμιας εκπαίδευσης 
και επιθυμούν να ασκήσουν επαγγελματική δρασ­
τηριότητα σε άλλο μέρος από εκείνο στο οποίο σπού­
δασαν. Εξαιρούνται ωστόσο οι κατηγορίες εκείνες για 
τις οποίες έχουν τεθεί σε εφαρμογή διατάξεις σε κοινο­
τικό επίπεδο (π.χ. ιατροί, αρχιτέκτονες, κλπ.) ή για 
τις οποίες'η άρση των περιορισμών για την άσκηση 
επαγγελματικής δραστηριότητας υπόκειται σε προη­
γούμενη εναρμόνιση των όρων για την άσκηση της 
συγκεκριμένης δραστηριότητας (άρθρο 57,3 της συν­
θήκης)· 
β) βασίζεται στη σύγκριση των επιπέδων κατάρτισης, η 
οποία δεν αποβλέπει σε προαπαιτούμενη εναρμόνιση 
των επιπέδων αυτών, αλλά σε αντιστάθμιση που στη­
ρίζεται κατά κύριο λόγο στην επαγγελματική εμπειρία 
ή/και στην περάτωση πρακτικής άσκησης προσαρμο­
γής. Η ΟΚΕ κρίνει ότι σε ορισμένες περιπτώσεις, 
η ισοτιμία δεν μπορεί να αποκτηθεί παρά μόνο με 
συμπληρωματική εκπαίδευση. Θα πρέπει να ταξινομη­
θούν μεθοδικά, στο μέτρο του δυνατού, τα αξιολογικά 
κριτήρια όσον αφορά την ύπαρξη ισοτιμίας μεταξύ 
των διαφόρων επιπέδων κατάρτισης, προκειμένου να 
είναι συγκρίσιμη η συμπληρωματική επαγγελματική 
εμπειρία που απαιτείται για να καλυφθούν οι διαφορές 
αυτές σε κάθε επί μέρους κράτος μέλος και σε κοινο­
τικό επίπεδο. Οι εθνικές επαγγελματικές οργανώσεις 
που είναι οι άμεσα ενδιαφερόμενοι σε κοινοτικό 
επίπεδο, θα πρέπει να συνεργαστούν με την Επιτροπή 
για την επεξεργασία αυτών των κριτηρίων και ενδεχο­
μένως, ανάλογα με τη χώρα, να παρεμβαίνουν κατά 
την επίβλεψη της εφαρμογής των κριτηρίων αυτών 
στους ενδιαφερομένους· 
γ) καλεί τα κράτη μέλη να συνεργαστούν αφενός μεταξύ 
τους και αφετέρου με την Επιτροπή. Για το λόγο αυτό 
τα κράτη μέλη πρέπει να οργανώσουν με τρόπο 
συγκεκριμένο και σε συνεργασία με τις ενδιαφερόμε­
νες επαγγελματικές οργανώσεις τις διαδικασίες υποδο­
χής και την επίβλεψη του νέου συστήματος· πρέπει να 
καταστήσουν γνωστές τις δομές αυτές με τη δημο­
σίευση ενός μητρώου που θα περιλαμβάνει επίσης 
τις επαγγελματικές οργανώσεις που έχουν κληθεί να 
συμβάλλουν στην εύρρυθμη λειτουργία του συστή­
ματος· 
δ) παρέχει εγγυήσεις στους ευρωπαίους πολίτες που 
θέλουν να το χρησιμοποιήσουν 
ε) είναι εξελικτικό [προοδευτική εφαρμογή των δομών 
υποδοχής, έκθεση των κρατών μελών στην Επιτροπή 
σχετικά με την εφαρμογή του συστήματος κάθε δύο 
χρόνια, έκθεση της Επιτροπής στο Συμβούλιο σχετικά 
με την κατάσταση εφαρμογής του συστήματος μετά 
από πέντε χρόνια (άρθρο 12)]. 
3. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/7 
1.7. Επιπλέον το σύστημα δεν αποκλείει το ενδεχόμενο 
να θεσπιστεί στο μέλλον ειδική ρύθμιση σε κοινοτικό 
επίπεδο σχετικά με ορισμένες συγκεκριμένες επαγγελμα­
τικές δραστηριότητες, ή δραστηριότητες που ασκούνται 
στα πλαίσια ορισμένων συγκεκριμένων επαγγελμάτων. 
Μόλις τεθεί σε ισχύ μια οδηγία σχετικά με τις επαγγελμα­
τικές δραστηριότητες που ασκούνται στα πλαίσια ενός 
τομέα, τότε οι δραστηριότητες αυτές δεν θα εμπίπτουν 
πλέον στο καθεστώς της παρούσας πρότασης οδηγίας. 
1.8. Είναι σαφές ότι, εκτός από την εφαρμογή των δια­
τάξεων της παρούσας οδηγίας και των εθνικών διατάξεων 
που θα προκύψουν απ1 αυτή, ο υποψήφιος θα πρέπει να 
είναι σε θέση να συμμορφώνεται προς όλες τις άλλες 
εθνικές ρυθμίσεις όσον αφορά την άσκηση της επαγγελ­
ματικής δραστηριότητας στη χώρα υποδοχής. 
1.9. Η ΟΚΕ κρίνει ότι το νέο σύστημα αποτελεί ένα 
πρώτο βήμα μετά το οποίο θα πρέπει να πραγματοποιηθεί 
παρεμφερής προσέγγιση και σε άλλες περιπτώσεις κατά 
τις οποίες οι διαφορές στην κατάρτιση, και επομένως στα 
πιστοποιητικά σπουδών, εμποδίζουν την άσκηση ορισμέ­
νων δραστηριοτήτων στα πλαίσια της ελευθερίας εγκα­
τάστασης. 
2. Ειδικές παρατηρήσεις 
2.1. Άρθρο 1 
2.1.1. Στοιχείο α) 
2.1.1.1. Η ΟΚΕ ζητεί να συμπληρωθεί το στοιχείο α) 
του άρθρου αυτού ως εξής: 
«...δευτεροβάθμιας εκπαίδευσης που αναγνωρίζεται 
από ένα κράτος μέλος.» 
2.1.2. Στοιχείο γ) 
2.1.2.1. Η ΟΚΕ επιθυμεί να συμπληρωθεί το στοιχείο 
γ) του άρθρου αυτού ως εξής: 
«...δραστηριότητας σ' ένα κράτος μέλος ή αλλού, υπό 
την εποπτεία ενός ατόμου το οποίο έχει αποκτήσει 
τα απαιτούμενα προσόντα σε ένα κράτος μέλος.» 
2.1.3. Στοιχείο δ) 
2.1.3.1. Η ΟΚΕ πιστεύει ότι η πρακτική άσκηση προ­
σαρμογής, ανεξάρτητα από τον τόπο όπου πραγματοποιεί­
ται, θα πρέπει να διεξάγεται υπό την επίβλεψη ενός ειδι­
κευμένου επαγγελματία που να είναι υπήκοος κράτους 
μέλους. Το στοιχείο δ) θα πρέπει να τροποποιηθεί ως 
εξής: 
«...που πραγματοποιείται υπό την εποπτεία ειδικευμέ­
νου επαγγελματία που είναι υπήκοος κράτους μέλους, 
η οποία συνοδεύεται ενδεχομένως από συμπληρωμα­
τική κατάρτιση της οποίας γίνεται αξιολόγηση οι 
λεπτομέρειες της οποίας καθορίζονται από το κράτος 
μέλος υποδοχής και η οποία πιστοποιείται με βε­
βαίωση περάτωσης της πρακτικής άσκησης.» 
2.1.3.2. Θα πρέπει επίσης να καταβληθεί κάθε προσπά­
θεια ώστε ο υπήκοος ενός κράτους μέλους που επιθυμεί ν' 
ασκήσει επαγγελματική δραστηριότητα σε άλλο κράτος 
μέλος να μπορεί να έχει στη διάθεση του μια δομή υποδο­
χής και κυρίως ένα ειδικευμένο επαγγελματία για να 
εποπτεύει τη δραστηριότητα του. 2.2. Άρθρο 3 
2.2.1. Η ΟΚΕ ερμηνεύει τις λέξεις «υπό τους ίδιους 
όρους με τους ημεδαπούς» με την έννοια ότι ο υπήκοος 
κράτους μέλους που αναφέρεται στο πρώτο εδάφιο, όταν 
αναλαμβάνει επαγγελματική δραστηριότητα, πρέπει να 
τηρεί όλους τους επαγγελματικούς κανόνες που ισχύουν 
στο κράτος μέλος υποδοχής και να υπάγεται στο επαγγελ­
ματικό καθεστώς που ισχύει στο κράτος αυτό. Για το λόγο 
αυτό γίνεται πλήρες μέλος του επαγγέλματος με όλα τα 
δικαιώματα και τις υποχρεώσεις που αυτό συνεπάγεται. 
2.2.2. Η ΟΚΕ ζητεί επίσης να διαγραφεί το στοιχείο β) 
του άρθρου αυτού. 
2.3. Άρθρο 4 
2.3.1. Η ΟΚΕ ζητεί επίσης να διαγραφεί το στοιχείο β) 
του άρθρου αυτού ως ακολούθως: 
«β) να πραγματοποιηθεί πρακτική άσκηση προσαρ­
μογής η οποία μπορεί αν πραγματοποιηθεί στο κρά­
τος μέλος υποδοχής, ή αλλού, υπό την εποπτεία ενός 
επαγγελματία που έχει αποκτήσει τα απαιτούμενα 
προσόντα στο κράτος μέλος υποδοχής, επί τρία έτη 
κατ' ανώτατο όριο.» 
2.4. Άρθρο 5 
2.4.1. Η ΟΚΕ ζητεί να διαγραφεί το άρθρο αυτό. Η 
οδηγία πρέπει να αναφέρεται αποκλειστικά στους 
υπηκόους που κατέχουν δίπλωμα τριτοβάθμιας εκπαίδευ­
σης (τουλάχιστον τριετούς) και όχι στους κατόχους άλλου 
διπλώματος. 
2.5. Άρθρο 6 
2.5.1. Η ΟΚΕ ζητεί να διαγραφούν οι λέξεις «απόδειξη 
ότι δεν έχουν κηρυχθεί σε πτώχευση». Πράγματι, οι άλλες 
αποδείξεις για τις οποίες γίνεται λόγος στο άρθρο αυτό 
επαρκούν. Άλλωστε η πτώχευση δεν είναι δυνατό να 
θεωρηθεί ως αρνητικό στοιχείο ήθους, εφόσον δεν πρόκει­
ται για δόλια πτώχευση. 
2.5.2. Η ΟΚΕ κρίνει εξάλλου ότι θα έπρεπε να ληφθούν 
επίσης υπόψη τα έγγραφα που χορηγούνται από τις αρμό­
διες επαγγελματικές αρχές (π.χ. επαγγελματικοί σύλλο­
γοι) και ιδιαίτερα οι αποφάσεις που εκδίδονται από αυτές 
σχετικά με τον ενδιαφερόμενο. 
2.5.3. Εξάλλου, το δεύτερο εδάφιο της παραγράφου 1 
του άρθρου αυτού πρέπει να τροποποιηθεί ως εξής: 
«...στο προηγούμενο εδάφιο δεν μπορούν να χορη­
γούνται...». 
2.5.4. Αν σ' ένα κράτος μέλος υπάρχουν εγκεκριμένοι 
επαγγελματικοί φορείς, τότε το κράτος αυτό πρέπει να 
συντάξει κατάλογο αυτών των φορέων, Αν οι φορείς αυτοί 
έχουν κώδικα καλής συμπεριφοράς, τότε ο υποψήφιος 
από άλλο κράτος μέλος ο οποίος επιθυμεί να ασκήσει το 
συγκεκριμένο επάγγελμα πρέπει να τηρεί τον κώδικα. 
2.6. Άρθρο 7 
2.6.1. Η πρώτη παράγραφος του άρθρου αυτού πρέπει 
να διαγραφεί, επειδή η οδηγία αφορά την πρόσβαση στο 
Αριθ. C 75/8 Επίσημη Εφημερίδα των Ευρωπαϊκών Κοινοτήτων 3. 4. 86 
επάγγελμα και πρέπει να ρυθμίζει μόνο το θέμα του τίτλου 
που συνοδεύει το επάγγελμα αυτό στη χώρα υποδοχής, 
για να μη δημιουργείται σύγχυση στους καταναλωτές 
αγαθών και υπηρεσιών, που παρέχονται στα πλαίσια του 
επαγγέλματος αυτού, από τους διαφορετικούς τίτλους, 
ακόμη και ακαδημαϊκούς, κατά την άσκηση του επαγγέλ­
ματος. Οι κανόνες που διέπουν τη χρησιμοποίηση των 
τίτλων σπουδών —δηλαδή των ακαδημαϊκών τίτλων— 
θα πρέπει ενδεχομένως να θεσπιστούν με ειδική οδηγία, 
πράγμα που θα απαιτούσε μια κάποια εναρμόνιση σε κοι­
νοτικό επίπεδο. Η εναρμόνιση όμως δεν αποτελεί αντικεί­
μενο της παρούσας οδηγίας. 
2.6.2. Η δεύτερη παράγραφος του άρθρου 7 πρέπει να 
συμπληρωθεί ώστε ο υπήκοος της χώρας προέλευσης να 
είναι υποχρεωμένος να φέρει τον/τους ίδιο(ους) επαγγελ-
ματικό(ους) τίτλο(ους) με τον υπήκοο της χώρας υποδο­
χής· 
2.7. Άρθρο 8 
2.7.1. Όπως και για το άρθρο 6, η ΟΚΕ ζητεί να 
συμπεριληφθούν μεταξύ των αρμοδίων αρχών για την 
έκδοση βεβαιώσεων και εγγράφων και οι επαγγελματικοί 
σύλλογοι ή οργανώσεις, εφόσον το επιτρέπει ή το επιβάλ­
λει η νομοθεσία της υπό εξέταση χώρας. 
2.7.2. Σε ότι αφορά τη διαδικασία εξέτασης των αιτή­
σεων για την άσκηση επαγγελματικής δραστηριότητας, 
θα θεσπιστεί προοδευτικά «νομολογία» με βάση τις 
αποφάσεις που έχουν ληφθεί, πράγμα που θα διευκολύνει 
τη διαδικασία για τις ανάλογες επιμέρους περιπτώσεις. 
2.8. Άρθρο 9 
2.8.1. Κατά τον ορισμό των αρμόδιων αρχών που είναι 
υπεύθυνες να παραλαμβάνουν τις αιτήσεις και να λαμ-
Βρυξέλλες, 29 Ιανουαρίου 1986. βάνουν τις αποφάσεις που αναφέρονται στην οδηγία, πρέ­
πει να ληφθούν μέτρα ώστε οι όροι ανάληψης μιας 
δραστηριότητας και τα κριτήρια αξιολόγησης να 
ορίζονται από τις ίδιες αρχές, τόσο για τους υπηκόους 
όσο και για τους αλλοδαπούς, ώστε να αποφεύγονται οι 
διακρίσεις όσον αφορά την ανάληψη και την άσκηση 
επαγγελματικής δραστηριότητας ανάμεσα στους μεν και 
τους δε. 
2.9. Άρθρο 10 
2.9.1. Όσον αφορά την πρώτη και την τελευταία περί­
πτωση την δεύτερης παραγράφου, θα αρκούσε να περιλαμ­
βάνει η έκθεση συνοπτική κατάσταση του αριθμού και 
του είδους των αποφάσεων που έχουν ληφθεί, καθώς και 
αναφορά των αντισταθμιστικών μέτρων που έχουν ληφθεί 
με βάση το άρθρο 4. 
2.10. Άρθρο Π 
2.10.1. Το τμήμα κρίνει ότι τα κράτη μέλη πρέπει να 
δημιουργήσουν, το αργότερο ένα χρόνο μετά την έναρξη 
ισχύος της οδηγίας, τα συστήματα υποδοχής και συντο­
νισμού που προβλέπονται στο άρθρο 9. 
2.11. Άρθρο 12 
2.11.1. Η ΟΚΕ κρίνει ότι, όσον αφορά τη θέσπιση ενός 
νέου γενικού συστήματος αναγνώρισης των διπλωμάτων, 
του οποίου όλες οι δυσκολίες πρακτικής εφαρμογής 
αγνοούνται προφανώς τη στιγμή αυτή, η προθεσμία των 
πέντε ετών που προβλέπεται από το άρθρο αυτό φαίνεται 
υπερβολικά μεγάλη και συνεπώς θα πρέπει να οριστεί 
μικρότερη προθεσμία (π.χ. τρία χρόνια μετά την έναρξη 
ισχύος της οδηγίας) για την έκθεση που η Επιτροπή 
πρέπει να υποβάλει στο Συμβούλιο σχετικά με την κατά­
σταση εφαρμογής του συστήματος και για τροποποιήσεις 
που ενδέχεται να επέλθουν. 
Ο Πρόεδρος 
της Οικονομικής και Κοινωνικής Επιτροπής 
Gerd MUHR 
ΠΑΡΑΡΤΗΜΑΤΑ 
στη γνωμοδότηση της Οικονομικής και Κοινωνικής Επιτροπής 
ΠΑΡΑΡΤΗΜΑ 1 
Ψηφοφορία 
Το σύνολο της γνωμοδότησης αποτέλεσε αντικείμενο ψηφοφορίας με ονομαστική κλήση κατά τη 
διάρκεια της οποίας τα ακόλουθα μέλη, παρόντα ή εκπροσωπούμενα, ψήφισαν υπέρ της γνωμοδότησης: 
Antonsen, Binnenbruck, Bleser, Boddy, Bonety, Breitenstein, Campbell, Carroll, Curlis, De Bievre, De 
Grave, Delia Croce, Drago, D'Elia, Emo Capodilista, η κα Engelen-Kefer, Flum, Fortuyn, Fuller, 
Geunich, Glesener, Van Greunsven, Hammond, Hannon, η κα Heuser, Jarvis, Jenkins, Kirschen, Kubler, 
Lojewski, η δις Maddocks, Milne, Mols Sorensen, Mourghes, Murphy, Nielsen B., Noordwal, De Norman, 
Poeton, Pronk, Rainero, Roseingrave, Rouzier, Roycroft, Saiu, Schmitz, Schoepges, Schwarz, Spijkers, η 
κα Strobel, Swift, Van Melckenbeke, Wagner, Wick, De Wit. 
Τα ακόλουθα μέλη, παρόντα ή εκπροσωπούντα, ψήφισαν κατά της γνωμοδότησης: 
Ντάσης, Pearson, Ραυτόπουλος. 
Τα ακόλουθα μέλη, παρόντα ή εκπροσωπούμενα, απέσχον της ψηφοφορίας: 
Dunet, Kenna, Monier, Sir George Sharp, Storie-Pugh, Tixier. 
3. 4. 86 Επίσημη Εφημερίδα των Ευρωπαϊκών Κοινοτήτων Αριθ. C 75/9 
ΠΑΡΑΡΤΗΜΑ 2 
Τροπολογίες που απορρίφθηκαν 
Οι ακόλουθες τροπολογίες που κατατέθηκαν με βάση τη γνωμοδότηση του τμήματος σύμφωνα με τον 
Εσωτερικό Κανονισμό απορρίφθηκαν κατά τη διάρκεια των συζητήσεων: 
Σημείο 1.6. στοιχείο β) 
(Τροπολογία των κκ. Storie-Pugh, Tamlin) 
Να προστεθούν τα εξής: 
«Θα πρέπει επίσης να προβλεφθεί στην πρόταση η συμμετοχή των εθνικών επαγγελματικών φορέων 
και των οργανώσεων τους σε κοινοτικό επίπεδο, πολλές από τις οποίες ασχολούνται εδώ και πολλά 
χρόνια με την αξιολόγηση της συγκρισιμότητας των επαγγελματικών ικανοτήτων». 
Αποτέλεσμα ψηφοφορίας 
Ψήφοι υπέρ: 5, ψήφοι κατά: 66, αποχές: 12. 
Σημείο 1.9. 
(Τροπολογία των κκ. Pearson, Storie-Pugh) 
Να προστεθεί μετά το σημείο 1.9. ένα νέο σημείο: 
«1.10. Το τμήμα πιστεύει όμως ότι υπάρχουν σχέδια οδηγιών τα οποία έχουν ήδη καταρτισθεί και 
είναι έτοιμα για υποβολή στο Συμβούλιο, σχετικά με τα επαγγελματικά επίπεδα εξειδίκευσης, τότε οι 
οδηγίες αυτές θα πρέπει να προωθούνται στα αρμόδια κοινοτικά όργανα και οι σχετικές διαδικασίες 
να ολοκληρώνονται εγκαίρως.» 
Αποτέλεσμα ψηφοφορίας 
Ψήφοι υπέρ: 9, ψήφοι κατά: πλειοψηφία, αποχές: 9. 
Στο τέλος των γενικών παρατηρήσεων 
(τροπολογία του κ. Germozzi), να προστεθεί το ακόλουθο κείμενο: 
«Παρ' όλο που θεωρείται θετική η συγκεκριμένη θέση που λαμβάνεται στην υπό εξέταση πρόταση 
οδηγίας, χρειάζεται ωστόσο να τονιστεί ότι είναι αναγκαίο να καθιερωθεί ένα οργανικό σύστημα 
αντιστάθμισης με τη θέσπιση κριτηρίων τεχνικής αξιολόγησης όσον αφορά την ισοδυναμία των 
επιπέδων κατάρτισης. Στη διαδικασία αυτή πρέπει να λάβουν επίσημα μέρος και οι ενδιαφερόμενες 
κάθε φορά επαγγελματικές οργανώσεις σε επίπεδο εθνικό, κοινοτικό (δεν θα πρέπει να ξεχαστεί π.χ.η 
UEA ΡΜΕ-ευρωπαϊκή ένωση βιοτεχνίας και ΜΜΕ). Η παρουσία των επαγγελματικών οργανώσεων θα 
πρέπει να εξασφαλιστεί στις ειδικές τεχνικές επιτροπές που συγκροτούνται στα πλαίσια των αρμοδίων 
εθνικών αρχών για να δέχονται τις αιτήσεις για την άσκηση επαγγελματικής δραστηριότητας και σε 
διεθνές επίπεδο για να εξετάζουν τα ενδεχόμενα αντισταθμιστικά μέτρα. 
Ειδικότερα, πέρα από την έκθεση που αναφέρεται στο άρθρο 12, την οποία θα πρέπει να υποβάλλει η 
Επιτροπή ανά πενταετία στο Συμβούλιο, σχετικά με την κατάσταση της εφαρμογής του προτεινόμενου 
γενικού συστήματος, είναι απαραίτητο να ενεργοποιηθεί μια διαδικασία προληπτικής εναρμόνισης των 
μαθημάτων, προγραμμάτων και εξετάσεων, όπως επίσης των τίτλων, διπλωμάτων και προϋποθέσεων 
πρόσβασης στα επαγγέλματα. Μ' αυτή την έννοια η οδηγία θα πρέπει να προκαθορίσει τους όρους με 
τους οποίους θα προωθηθεί αυτή η διαδικασία εναρμόνισης, προβλέποντας στην προκαθορισμένη λήξη 
της την κατάλληλη χρήση των σχέσεων των επιμέρους κρατών μελών. 
Επιπλέον επισημαίνεται ότι η οδηγία θα μπορούσε να αποτελέσει σημαντικό προηγούμενο για την 
προώθηση ενός ειδικού διακανονισμού που θα εξασφαλίσει την ελεύθερη διακίνηση —που έχει κυρωθεί 
από την Συνθήκη της Ρώμης— όχι μόνο των ελεύθερων επαγγελματιών αλλά και των λεγόμενων 
αυτόνομων εργαζομένων, παρεμβαίνοντας ιδιαίτερα στο θέμα της αμοιβαίας αναγνώρισης των τίτλων 
και των διπλωμάτων για την πρόσβαση στις παραγωγικές δραστηριότητες». 
Αιτιολογία 
Συνεπάγεται από το κείμενο της τροπολογίας. 
Αποτέλεσμα ψηφοφορίας 
Ψήφοι υπέρ: 3, ψήφοι κατά: μεγάλη πλειοψηφία. 
Σημείο 2.1 
(Τροπολογία των κκ. Storie-Pugh και Tamlin) 
Να προστεθούν τα ακόλουθα: 
«Το στοιχείο α) της οδηγίας θα πρέπει να διατυπωθεί ως εξής: 
«... μετά από πλήρη φοίτηση τριών τουλάχιστον ετών ή με την αντίστοιχη μερική φοίτηση». 
Αριθ. C 75/10 Επίσημη Εφημερίδα των Ευρωπαϊκών Κοινοτήτων 3. 4. 86 
Ωστόσο, σε περίπτωση που δύο διπλώματα τριτοβάθμιας εκπαίδευσης τα οποία έχουν αναγνωριστεί 
από το κράτος ως ισότιμα συμβαίνει να συνυπάρχουν σ' ένα κράτος μέλος, και που για το ένα από αυτά 
απαιτείται τριετής φοίτηση ενώ για το άλλο διετής, τότε το τριτοβάθμιο δίπλωμα που χορηγείται μετά 
από διετή φοίτηση, το πιστοποιητικό, άλλο αποδεικτικό τυπικών προσόντων, θα θεωρείται ότι πληροί 
τις προϋποθέσεις της διάρκειας φοίτησης που αναφέρονται παραπάνω, εφόσον τα διπλώματα τριτοβάθ­
μιας εκπαίδευσης που χορηγούνται μετά την περάτωση των δύο κύκλων σπουδών έχουν αναγνωριστεί 
ως ισότιμα από το εν λόγω κράτος». 
Αποτέλεσμα ψηφοφορίας 
Ψήφοι υπέρ: 2, ψήφοι κατά: 70, Αποχές: 3. 
Σημείο 2.5.1 
(Τροπολογία των κκ. Storie-Pugh και Tamlin) 
Να τροποποιηθεί η πρώτη πρόταση ως εξής: 
«Το κατά πόσο η πτώχευση μπορεί να αποτελεί κώλυμα για την άσκηση ενός επαγγέλματος θα πρέπει 
να αποφασιστεί ανάλογα με το επάγγελμα». 
Αποτέλεσμα ψηφοφορίας 
Ψήφοι υπέρ: 8, ψήφοι κατά: 40, αποχές: 10. 
Σημείο 2.5.1 
(Τροπολογία των κκ. Storie-Pugh και Tamlin) 
Να προστεθεί το ακόλουθο κείμενο: 
«Μετά το τέλος του πρώτου εδαφίου της σελίδας 6 να προστεθούν τα εξής: 
«Με την επιφύλαξη των άλλων διατάξεων, θεωρείται ως επαρκής απόδειξη η απαίτηση τήρησης μιας 
επαγγελματικής δεοντολογίας». 
Αποτέλεσμα ψηφοφορίας 
Ψήφοι υπέρ: 2, ψήφοι κατά: 37, αποχές: 11. 
Σημείο 2.5.4 
(Τροπολογία των κκ. Storie-Pugh, Pearson και Tamlin) 
Στην τέταρτη σειρά να προστεθούν μετά τη λέξη «κώδικα» οι λέξεις «ή κώδικες». 
Αποτέλεσμα ψηφοφορίας 
Ψήφοι υπέρ: 2, ψήφοι κατά: 38, αποχές: 10. 
Σημείο 2.6.2 
(Τροπολογία των κκ. Campell, Wick) 
Να αντικατασταθεί το σημείο αυτό από τα ακόλουθα: 
«Η ΟΚΕ ζητεί να διαγραφεί η δεύτερη παράγραφος του άρθρου 7». 
Αιτιολογία 
Δεν θα ήταν σωστό οι υπήκοοι ενός κράτους μέλους να είναι σε θέση να ασκούν ένα επάγγελμα σε 
οποιοδήποτε κράτος μέλος με ελεύθερη πρόσβαση, εθελοντικά ή υποχρεωτικά, στους επαγγελματικούς 
τίτλους που ισχύουν στο κράτος μέλος υποδοχής. Αυτό θα οδηγούσε σε τεράστια σύγχυση. 
Οι προτάσεις για τη δημιουργία ευρωπαϊκών προσόντων, όπως, για παράδειγμα, το ΕΡ (European 
Professional), θα ήταν πολύ περισσότερο σαφείς και θα ήταν στη διάθεση οποιουδήποτε υπηκόου ο 
οποίος απέκτησε τα προσόντα του στη χώρα του και επιθυμεί να ασκήσει δραστηριότητα σε άλλη 
χώρα. 
Αποτέλεσμα ψηφοφορίας 
Ψήφοι υπέρ: 12, ψήφοι κατά: 38, αποχές: 3.